stanford-oval/wikipedia huggingface dataset:
Nerijus Ališauskas
Ura > Maajoukkueura

Ališauskas edusti Liettuaa I-divisioonan MM-kilpailuissa vuosina 2010 ja 2011, joista jälkimmäisessä turnauksessa hän toimi joukkueensa varakapteenina. Vuoden 2010 turnauksessa Ališauskas jakoi Liettuan sisäisen tehotilaston voiton Dovydas Kulevičiusin kanssa lukemalla +2. Hän pelasi myös IB-divisioonan MM-kilpailuissa vuosina 2013, 2014, 2015 ja 2016, joista kolme jälkimmäistä turnausta päättyi pronssiin. Vuoden 2015 turnauksessa Ališauskas oli Liettuan paras pistemies ja syöttäjä tehoilla 1+4=5, joilla hän jakoi turnauksen puolustajien pistepörssin voiton kolmen muun pelaajan kanssa. Vuoden 2016 turnauksessa Ališauskas oli joukkueensa paras maalintekijä ja hän jakoi sisäisen pistepörssin voiton Donatas Kumeliauskasin ja Arnoldas Bosasin kanssa tehoilla 3+2=5. Ališauskas voitti myös Liettuan sisäisen tehotilaston lukemalla +4. Hänet palkittiin joukkueen turnauksen parhaana pelaajana. Ališauskas pelasi myös Sotšin olympiakisojen 2014 karsinnoissa.
Ališauskas pelasi myös alle 20-vuotiaiden I-divisioonan vuosina 2008 ja 2011. Hän toimi jälkimmäisessä turnauksessa Liettuan kapteenina ja voitti joukkueen sisäisen piste- ja syöttöpörssin tehoilla 2+4=6. Ališauskas pelasi myös II-divisioonan MM-kilpailuissa vuosina 2009 ja 2010, joista jälkimmäinen turnaus päättyi B-lohkon kultaan ja sarjanousuun I-divisioonaan. Hän voitti turnauksen puolustajien syöttöpörssin viidellä syöttöpisteellään ja puolustajien tehotilaston lukemalla +10. Ališauskas valittiin turnauksen parhaaksi puolustajaksi.
Ališauskas pelasi myös alle 18-vuotiaiden I-divisioonan MM-kilpailuissa vuosina 2008 ja 2009. Hän jakoi neljällä syöttöpisteellään jälkimmäisen turnauksen puolustajien pistepörssin voiton kolmen muun pelaajan kanssa. Ališauskas valittiin Liettuan turnauksen parhaaksi pelaajaksi. Hän pelasi myös II-divisioonan MM-kilpailuissa vuonna 2007, jolloin Ališauskas voitti B-lohkon kultaa ja oli nostamassa joukkuettaan I-divisioonaan.
Humberstonen ja Santa Lauran salpietaritehtaat

Tehdas Humberstonessa.
Humberstonen ja Santa Lauran salpietaritehtaat ovat kaksi entistä salpietaritehdasta Chilen Iquiquien maakunnassa. Samanlaisia pieniä tehtaita oli aavikolla aikoinaan yli kaksisataa. Tehtaiden Chilestä, Perusta ja Boliviasta tulleet työntekijät asuivat tehdaskaupungeissa ja muodostivat tiiviitä yhteisöjä joissa syntyi pampinos-kulttuuri. He elivät tällä maailman kuivimmalla alueella 60 vuoden ajan alkaen noin vuodesta 1880, ja jalostivat rikasta salpietariesiintymää typpilannoitteeksi. Näitä lannoitteita käytettiin tehostamaan maanviljelyä Etelä- ja Pohjois-Amerikassa sekä Euroopassa, ja ne tuottivat Chilelle paljon vaurautta. Tehtaat ovat kuuluneet Unescon maailmanperintöluetteloon vuodesta 2005.
Hermanis Matisons

Hermanis Matisons
Hermanis Matisons (myös Herman Mattison, 1894–1932) oli latvialainen shakkimestari ja 1930-luvulla yksi maailman parhaista pelaajista. Hän oli myös loppupelitehtävien laatija. Hän kuoli tuberkuloosiin 38-vuotiaana.
Matisons voitti vuonna 1924 shakin Latvian mestaruuden. Myöhemmin samana vuonna hän voitti Max Euwen ja Collen amatööripelaajien maailmanmestaruusturnauksessa, joka järjestettiin Pariisin olympialaisten yhteydessä. Matisons pelasi Latvian kärkipöytää vuoden 1931 shakkiolympialaisissa Prahassa ja voitti Rubinsteinin sekä Aleksandr Alehinin, joka oli hallitseva maailmanmestari.
Aiheesta muualla

Hermanis Matisons ChessGames.com-sivustolla (englanniksi)
Ian Yungwook Yoo

Ian Yungwook Yoo (s. 27. joulukuuta 1977 Soul) on eteläkorealainen pianisti.
Yoo aloitti musiikkiopinnot Soulissa ja piti ensiresitaalinsa 10-vuotiaana. Vuonna 1996 hän siirtyi Juilliard Schooliin, jossa opiskeli Martin Caninin ja Jerome Lowenthalin johdolla. Hän sai sieltä kandidaatin arvon vuonna 2001. Vuodesta 2002 Yoo opiskeli Solomon Mikowskyn johdolla Manhattan School of Musicissa, josta valmistui musiikin maisteriksi vuonna 2004. Vuonna 2009 hänet nimitettiin professoriksi Yonsei-yliopistoon Etelä-Koreaan.
Yoo sai vuonna 1998 ensipalkinnon Santanderin kansainvälisessä Paloma O'Shea -pianokilpailussa ja vuonna 2007 ensipalkinnon toisessa Bonnin Beethoven-kilpailussa. Hän on tullut palkituksi myös muissa kilpailuissa eri maissa. Hän on levyttänyt Ludwig van Beethovenin musiikkia ja Franz Lisztin Beethoven-transkriptioita Naxokselle. Yoo on soittanut sellaisten kapellimestareiden kuin Pinchas Steinbergin, Jesús López Cobosin, Rafael Frühbeck de Burgosin ja Victor Pablo Pérezin johdolla.
Hyposeksuaalisuus

Hyposeksuaalisuudella tarkoitetaan yleensä vaihetta, jossa henkilön seksuaaliset halut ja ajatukset ovat poissa. Tämän on aiheuttanut joko merkittävä kärsimys tai ahdinko, kuten ihmissuhdeongelma, eivätkä sitä ole edistäneet muut mielenterveydelliset ongelmat, lääkkeet tai jokin muu lääketieteellinen syy. Hyposeksuaalisuuden vastakohta on hyperseksuaalisuus.
New Square (New York)

| New Square |
| --- | --- |
 New Square Rocklandin piirikunnan kartalla.
 New Square
 Koordinaatit: 41°08′N, 74°01′W 
Valtio:  Yhdysvallat
Osavaltio:  New York
Piirikunta:  Rockland
Väkiluku (2010):  6 944
 
 www.newsquare.us 
Infobox OKVirheellinen NIMI-arvo: 
New Square on pääasiassa hasidilaisen Skvera-liikkeen jäsenten asuttama kylä Yhdysvaltojen New Yorkin osavaltiossa. Sen asukasluku oli vuoden 2010 väestönlaskennan mukaan 6 944.
Maantiede

New Square sijaitsee New Yorkin osavaltiossa Rocklandin piirikunnassa osavaltion kaakkoisosassa.
Historia

New Squaren nimi on englantilaistettu muoto nimestä New Skivra, joka puolestaan viittaa Skvyran kylään nykyisessä Ukrainassa. New Squaren asukkaat kuuluvatkin pääasiassa Skveran hasidilias-juutalaiseen liikkeeseen. Yhteisöä johtaa ylirabbi eli rebbe. Nykyisen New Squaren osti rebbe Jacob Joseph Twersky vuonna 1954. Tarkoituksena oli mahdollistaa New Yorkin hasidilaisten juutalaisten harjoittaa paremmin elämäntapaansa. Ensimmäiset perheet muuttivat New Squareen Brooklynistä joulukuussa 1956.
New Square kuului Ramapon kaupunkiin. Ongelmia tuli jo hankkeen alkumetreillä, kun New Squarea syytettiin esimerkiksi tie- ja viemäriverkon standardien alittamisesta. Ongelmien takia paikalliset päättivät perustaa oman hallinnollisen kylänsä, joka tarkoittaisi yhteisön siirtymistä Ramapo kaupunginhallituksen vaikutusvallan ulkopuolelle. Ramapo vei asian oikeuteen ja pitkän oikeustaistelun jälkeen New Squaren kylä perustettiin viimein vuonna 1961.
Vuonna 1997 neljä paikallista sai vankeustuomiot liittovaltion Pell Grant-tukien väärinkäytöstä. Presidentti Bill Clinton armahti tuomitut viimeisenä päivänään presidentin virassa 20. tammikuuta 2005. Armahdus johti väitteisiin esimerkiksi äänien mahdollisesta myynnistä. Lähes kaikki kyläläiset äänestivät Hillary Clintonia. Syyttäjä lopetti kuitenkin tapauksen tutkinnan vuonna 2002.
Väestö

New Squaren asukasluku oli Yhdysvaltojen vuoden 2010 väestönlaskennan mukaan 6 944 ja vuoden 2019 arvion mukaan 8 586. Kylän asukkaista 99,8 % oli taustaltaan valkoisia. 3,9 % oli syntynyt ulkomailla ja 95,5 % puhui kotonaan jotakin muuta kieltä, kuin englantia.
Lähes kaikki kylän asukkaat ovat Sveran hasidilais-juutalaisen liikkeen seuraajia. Kylän asukasluku on kasvanut nopeasti ja tavallisella paikallisella perheillä on usein yli kymmenen lasta. Liikkeen sääntöjen mukaisesti paikalliset pyrkivät eristämään itsensä nykymaailman eri vaikutteilta. Esimerkiksi televisiot ovat kiellettyjä ja sukupuolet on eroteltu toisistaan. Lapset opiskelevat vain kylän omissa kouluissa. New Square on liikkeen keskus, mutta sillä on myös synagogia muualla Yhdysvalloissa ja ympäri maailmaa.
Jiddišiksi kirjoitettu vaalimainos New Squaressa.
Negishi (Taitō)

Negishin kaupunkikuvaa vuonna 2015
Negishi
Negishi (jap. 根岸) on Tokion kaupunginosa Taitōn erillisalueella. Se sijaitsee erillisalueen pohjoisosassa JR:n Uguisudanin aseman koillispuolella Uenon ylänköalueen reunamilla. Negishi on asuinaluetta, joka oli Edo-kaudella erityisesti älymystön suosiossa. Seutu tunnettiin historiallisesti myös idänsilkkikerttusten (uguisu) esiintymispaikkana.
Negishin kaupunginosan pinta-ala on 0,52 neliökilometriä, ja se jakautuu viiteen osa-alueeseen, jotka on numeroitu Negishi 1-chōme–Negishi 5-chōme. Niissä on yhteensä 13 922 asukasta (syyskuussa 2023). Kaupunginosan väestötiheys on siten noin 26 800 asukasta neliökilometrillä.
Historia

Paikannimi Negishi on peräisin siitä, että alue sijaitsee Uenon ylängön reunajyrkänteen (kishi) juurella (ne). Vielä Edo-kaudella 1600–1800-luvuilla alueen läpi virtasi Otonashi-niminen joki, ja siellä oli kosteikkoja. Seudulla esiintyi runsaasti idänsilkkikerttusia, joiden ansiosta se sai lempinimen Hatsune no sato, ’[vuoden] ensimmäisen linnunlaulun kylä’.
1800-luvun alkupuolella Negishiin alkoi asettua asumaan kirjanoppineita, jotka rakensivat sinne huviloitaan. Tenpō-uudistuksissa sotilasluokkaa ja kaupunkilaisia kuitenkin kiellettiin asumasta maalaisväestölle tarkoitetuilla alueilla, ja seutu autioitui. Uuteen suosioon se nousi Meiji-restauraation jälkeen, kun siellä asuivat muun muassa runoilija Masaoka Shiki ja taidemaalari Nakamura Fusetsu. Myöhemminkin Negishi on kehittynyt lähinnä asuinalueena.
Kaupunkikuva ja rakennukset

Negishi sijaitsee Taitōn erillisalueen pohjoisosassa Uenon puiston ja Uenon rautatieaseman pohjoispuolella. Kaupunginosa on V-kirjaimen muotoinen. Lännessä se rajautuu Uenon ylänköön ja sen reunalla kulkevaan rautatiehen, idässä rajana toimii muun muassa Kanesugi-dōri-katu. Naapurikaupunginosia ovat idässä Minowa, Ryūsen ja Shitaya, etelässä Ueno, lännessä Ueno-Sakuragi ja Yanaka sekä pohjoisessa Arakawan erillisalueen Higashi-Nippori.
Negishin keskiosassa on useita buddhalaisia temppeleitä.
Saizō-inin buddhalainen temppeli
Uguisudanin rautatieasema vuonna 1963, Negishi koillispuolella
Taitōn erillisalueen kalligrafiamuseo
Ishi Inari-jinjan pyhäkkö
Liikenne

Negishin kaupunginosan läpi kulkee muun muassa itä–länsisuuntainen pääkatu Kototoi-dōri. Alueen länsireunalla ovat JR Higashi-Nihonin laaja rautatiealue ja Uguisudanin asema, jolla pysähtyvät Yamanote-linja ja Keihin–Tōhoku-linja. Koillisessa Negishi ulottuu pitkänomaisena Tōkyō metron Minowan metroasemalle, jolla pysähtyy Hibiya-linja.
Aiheesta muualla

Kuvia tai muita tiedostoja aiheesta Negishi Wikimedia Commonsissa
Necktie Party

| Necktie Party Boxcar |
| --- | --- | --- |

Studioalbumin tiedot
 Äänitetty : helmikuu 1978, Love Studio, Helsinki
 Julkaistu: 1978
 Formaatti: LP
 Tuottaja(t): Richard Stanley
 Tyylilaji: rock
 Kesto: 39.36
 Levy-yhtiö: Kompass Records
Necktie Party on suomalaisen Boxcar-yhtyeen esikoisalbumi vuodelta 1978. Alkuperäiset luettelotunnukset KOLP 6 ja KOC 6.
Levy on teema-albumi, jonka kappaleet kertovat tarinaa Yhdysvaltoihin 1800-luvulla muuttaneesta Hyvönen-nimisestä miehestä, josta tuli siellä Kid Hoover -nimellä tunnettu lainsuojaton.
Helsingin Sanomien Kalle Heikkinen ja Markku Fagerlund pitivät albumin kappaleita keskenään kovin samanlaisina sävellyksinä, eikä yhtyeen laulusolistin Eero Raittisen tulkintakaan tuo niihin riittävää vaihtelua.
Kappaleet > A-puoli

Traveller – 3.19 (säv. Hillel Tokazier)
Desert Sand – 2.50 (säv. Tokazier)
Hard Time – 2.21 (säv. Tokazier)
Take Me Back – 1.56 (säv. Tokazier)
Greenhorn Kid – 2.57 (säv. Tokazier)
Long Ride – 2.48 (säv. Eero Raittinen)
Gunfight at Moosejaw – 2.54 (säv. Raittinen)
Kappaleet > B-puoli

Kid Hoover – 2.31 (säv. Raittinen)
Again – 1.57 (säv. Tokazier)
Hobo – 3.50 (säv. Tokazier)
Holed Up – 3.49 (säv. Richard Stanley)
Necktie Party – 4.31 (säv. Tokazier)
The Fugitive – 2.41 (säv. Nono Söderberg)
Kokoonpano

Eero Raittinen – laulu
Nono Söderberg – kitara, huuliharppu
Hillel Tokazier – kosketinsoittimet
Tomi Parkkonen – rummut, lyömäsoittimet
Måns Groundstroem – basso, viulu
Kokoonpano > Tuotanto

Richard Stanley – tuottaja
Eki Hyvönen – äänitys
Paul Jyrälä – äänitys
Aiheesta muualla

Albumi Fono.fi:in tietokannassa
Necktie Party discogs.com -sivustolla
Mike Paradinas

Mike Paradinas
Mike Paradinas (1971 Lontoo, Englanti), joka tunnetaan parhaiten taiteilijanimellä µ-Ziq (lausutaan "music") on englantilainen elektronisen musiikin tekijä. µ-Ziq -nimen lisäksi Paradinas on tehnyt musiikkia myös useilla muilla taiteilijanimillä, kuten Tusken Raiders, Kid Spatula, Rude Ass Tinker, Jake Slazenger, Gary Moscheles ja Diesel Mi.
Paradinas on tehnyt yhteistyötä useiden IDM-artistien ja muiden tunnettujen muusikoiden kanssa. Paradinaksen yhteistyökumppaneihin kuuluvat muun muassa Aphex Twin eli Richard D. James ja Björk. Paradinaksella on myös oma levy-yhtiö Planet Mu, jolle levyttävät muun muassa kulttimaineeseen nousseet elektronisen musiikin tekijät kuten Capitol K, Datach'i, Luke Vibert ja Venetian Snares.
Albumit > µ-Ziq

Tango N' Vectif (1993)
Bluff Limbo (1994)
In Pine Effect (1995)
Lunatic Harness (1997)
Royal Astronomy (1999)
Bilious Paths (2003)
Duntisbourne Abbots Soulmate Devastation Technique (2007)
Chewed Corners (2013)
Albumit > Tusken Raiders / Rude Ass Tinker

Bantha Trax (1995)
Bantha Trax Vol. 2 (1999)
The Motorbike Track (1999)
Imperial Break (2001)
Albumit > Jake Slazenger

Makesaracket (1995)
Megaphonk (1995)
Nautilus (1996)
Das Ist Ein Groovybeat, Ja (1996)
Pewter Dragon (2006)
Albumit > Kid Spatula

Spatula Freak (1995)
Full Sunken Breaks (2000)
Meast (2004)
Albumit > Gary Moscheles

Shaped to Make Your Life Easier (1996)
H’K Šah’tsjor Salihorsk

| H’K Šah’tsjor Salihorsk |
| --- | --- |

Perustettu:  2009
Kaupunki:   Salihorsk, Valko-Venäjä
Kotiareena:  Salihorskin Urheilupalatsi
Sarjataso:   Ekstraliga
Värit:                
Päävalmentaja:   Andrew Gusov
Infobox OKVirheellinen NIMI-arvo: 
H’K Šah’tsjor Salihorsk (valkoven. ХК Шахцёр Салігорск) on Valko-Venäjän Ekstraligassa pelaava jääkiekkoseura. Seura tulee Salihorskin kaupungista. Se perustettiin KHL:ssä pelaavan Dinamo Minskin farmijoukkueeksi vuonna 2009.
Herman van Veen

Herman van Veen vuonna 2013.
Hermannus Jantinus ”Herman” van Veen (s. 14. maaliskuuta 1945 Utrecht, Alankomaat) on alankomaalainen laulaja, viulisti, kirjailija, lauluntekijä ja säveltäjä. Hän on luonut Alfred J. Kwakin, josta valmistettiin piirrosarja vuonna 1989. Van Veen kirjoitti ja esitti piirrossarjan sekä saksan- että hollanninkieliset tunnuslaulut.
Opiskellessaan Utrechts Conservatoriumissa van Veen aloitti kaksikymmenvuotiaana esiintymisen aisaparinaan pianisti ja säveltäjä Erik van der Wurff, jonka kanssa hän perusti kabareeryhmän Cabaret Chantant Harlekijnin.  Van Veen tuli tunnetuksi 1970-luvulla lavaesiintymisillään, joissa yhdisteltiin kabareeta, satiiria, performanssia ja musiikkia.
Aiheesta muualla

Kuvia tai muita tiedostoja aiheesta Herman van Veen Wikimedia Commonsissa
Humberto Mansilla

| Mitalit | Mitalit | Mitalit |  |
| --- | --- | --- | --- |
|  Humberto Mansilla vuonna 2021. |  Humberto Mansilla vuonna 2021. |  Humberto Mansilla vuonna 2021. |  |
Maa:  Chile
Miesten yleisurheilu
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Lima 2019 | moukarinheitto |  |
| Etelä-Amerikan mestaruuskilpailut  | Etelä-Amerikan mestaruuskilpailut  | Etelä-Amerikan mestaruuskilpailut  |  |
|  Kultaa | Guayaquil 2021 | moukarinheitto |  |
|  Kultaa | São Paulo 2023 | moukarinheitto |  |
|  Hopeaa | Asunción 2017 | moukarinheitto |  |
|  Hopeaa | Lima 2019 | moukarinheitto |  |
| Etelä-Amerikan kisat  | Etelä-Amerikan kisat  | Etelä-Amerikan kisat  |  |
|  Hopeaa | Cochabamba 2018 | moukarinheitto |  |
|  Hopeaa | Asunción 2022 | moukarinheitto |  |
Humberto Mansilla (s. 22. toukokuuta 1996) on chileläinen moukarinheittäjä.
Mansilla voitti nuorten kilpailuissa muun muassa Pan-Amerikan mestaruuden vuonna 2015. Yleisessä sarjassa hän voitti Etelä-Amerikan-mestaruuden vuonna 2021 tuloksella 75,83 ja 2023 tuloksella 75,92 oltuaan samalla tasolla hopealla vuosina 2017 ja 2019. Hän saavutti hopeaa myös Etelä-Amerikan kisoissa 2018 ja 2022 sekä Pan-Amerikan kisoissa 2019. Dohan MM-kilpailuissa 2019 ja vuonna 2021 kilpailluissa Tokion olympialaisissa hän jäi karsintaan. Eugenen MM-kilpailuissa 2022 hänen karsintatuloksensa 75,33 riitti loppukilpailuun, jossa hän sijoittui kymmenenneksi tuloksella 73,91. Budapestin MM-kilpailuissa 2023 hän karsiutui loppukilpailusta.
Mansillan toukokuussa 2021 heittämä paras tulos 77,70 on myös Chilen ennätys.
Hypoplectrodes

| Hypoplectrodes |
| --- | --- |
 Hypoplectrodes huntii
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Ahvenkalat Perciformes
Heimo::  Meriahvenet Serranidae
Alaheimo::  Koruahvenet Anthiinae
Suku::  Hypoplectrodes  Gill, 1862
Synonyymit
 Gilbertia Jordan, 1890  Ellerkeldia Whitley, 1927  Scopularia de Buen, 1959 
Katso myös
   Hypoplectrodes Wikispeciesissä   Hypoplectrodes Commonsissa 
Infobox OKNimi-testi OK: 
Hypoplectrodes on meriahventen (Serranidae) heimoon kuuluva Intian valtameren itäosissa ja Tyynenmeren länsi-, lounais- ja kaakkoisosissa tavattava kalasuku. Sen tieteellinen nimi tulee kreikan sanoista ’hypo’ (”alla”), ’plektron’ (”pistin”, ”kannus”) ja ’oides’ (”samankaltainen”). Suvun tyyppilaji on Hypoplectrodes nigroruber. Hypoplectrodes-lajeilla on kylkiviivallaan 40–65 suomua. Sukuun luetaan seuraavat kahdeksan lajia:
Hypoplectrodes annulatus (Günther, 1859)
Hypoplectrodes cardinalis Allen & Randall, 1990
Hypoplectrodes huntii (Hector, 1875)
Hypoplectrodes jamesoni Ogilby, 1908
Hypoplectrodes maccullochi (Whitley, 1929)
Hypoplectrodes nigroruber (Cuvier, 1828)
Hypoplectrodes semicinctum (Valenciennes, 1833)
Hypoplectrodes wilsoni (Allen & Moyer, 1980)
National Endowment for the Arts

| National Endowment for the Arts (NEA)  |
| --- | --- |

Perustettu:  1965
Toimivalta:  Yhdysvaltain liittovaltion hallinto
Päätoimi­paikka:  Constitution Center, Washington D.C.
Pääjohtaja:  R. Jane Chu
Vuosibudjetti:  152,8 miljoonaa dollaria (2018)
Aiheesta muualla
arts.gov
National Endowment for the Arts (NEA) on Yhdysvaltain liittovaltion virasto, joka jakaa tukea taiteellisesti arvokkaille hankkeille. Se perustettiin tarkoitukseen säädetyllä lailla vuonna 1965 liittovaltion itsenäiseksi virastoksi. NEA:n toimitilat sijaitsevat pääkaupunki Washingtonin vanhassa postirakennuksessa.
Viidenkymmenen ensimmäisen toimintavuotensa aikana 1965–2014 NEA on myöntänyt toistasataa tuhatta apurahaa, yhteissummaltaan noin viisi miljardia Yhdysvaltain dollaria. Apurahansaajia voivat olla taiteilijat tai taiteilijayhteisöt ja aloina taidekasvatus, tanssi, muotoilu, kansantaide, kirjallisuus, paikallinen kulttuurityö, mediataide, museotyö, musiikki, musiikkiteatteri, ooppera, esittävät taiteet, teatteri ja kuvataiteet.
Historia

1980-luvun puolivälistä 1990-luvun puoliväliin kongressi myönsi NEA:lle vuosittain 160–180 miljoonan dollarin vuosibudjetin, kunnes konservatiiviset ryhmät kuten perinteisiä perhearvoja korostava, sittemmin viharyhmäksi luokiteltu American Family Association alkoivat kritisoida NEA:ta moraalisesti arveluttavien taiteilijoiden kuten valokuvaajien Andres Serrano ja Robert Mapplethorpe tukemisesta. Myös presidentti Ronald Reagan oli virkaan astuessaan 1981 esittänyt NEA:n lakkauttamista, mutta hänen alaisensa saivat hänet luopumaan aikeesta. Jo 1960-luvun lopulla NEA:n kirjallisuustukipolitiikasta syntyi kohu, kun virasto myönsi 500 dollarin apurahan Aram Saroyanille hänen yhden sanan mittaisesta runostaan ”lighght”.
NEA:n budjettia pienennettiin 1996, mutta se on sen jälkeen alkanut taas vähitellen nousta. Vuonna 2004 NEA:n vuosibudjetti oli 121 miljoonaa ja vuonna 2008 145 miljoonaa dollaria. Vuonna 2010 budjetti oli 168 miljoonaa dollaria, mutta laski seuraavalle vuodelle 154 miljoonaan.
Tammikuussa 2017 Yhdysvaltojen uusi presidentti Donald Trump ilmoitti aikovansa lakkauttaa NEA:n yhdessä tutkimusta, opetusta, kirjastoja, arkistoja ja museoita tukevan National Endowment for the Humanities (NEH) -viraston sekä julkisia televisio- ja radiokanavia ylläpitävän Corporation for Public Broadcastingin (CPB) kanssa.
Hallinto

NEA:n johdossa on Yhdysvaltain presidentin neljäksi vuodeksi kerrallaan nimittämä puheenjohtaja. Puheenjohtajan tukena toimii National Council on the Arts -niminen neuvosto, joka arvioi tukihakemukset. Neuvoston 14 jäsentä nimittää presidentti heidän asiantuntemuksensa perusteella. Lisäksi jäseninä on kerrallaan kuusi kongressin jäsentä, joilla ei kuitenkaan ole äänioikeutta. Vuodesta 2014 NEA:ta johtaa R. Jane Chu.
Apurahat

NEA myöntää apurahoja kolmessa eri kategoriassa:
apurahat taidehankkeille;
kansalliset aloitteet; ja
yhteistyösopimukset.
Apurahansaajia voivat olla taiteilijat tai taiteilijayhteisöt ja aloina taidekasvatus, tanssi, muotoilu, kansantaide, kirjallisuus, paikallinen kulttuurityö, mediataide, museotyö, musiikki, musiikkiteatteri, ooppera, esittävät taiteet, teatteri ja kuvataiteet.
Nelisenkymmentä prosenttia NEA:n myöntämästä tuesta suuntautuu osavaltioiden ylläpitämille ja muille alueellisille kulttuurilaitoksille.
NEA:n myöntämiin palkintoihin kuuluvat National Medal of Arts sekä kolmessa kategoriassa myönnettävät elämäntyöpalkinnot: NEA National Heritage Fellowships kansantaiteen ja -musiikin ansioituneille tekijöille, NEA Jazz Masters Fellowships jazzmuusikoille ja jazzmusiikin edistäjille, sekä NEA Opera Honors oopperataidetta edistäneille henkilöille.
Käännös suomeksi
IK

IK tai Ik tarkoittaa seuraavia:
Ik, Kaman sivujoki Venäjällä
Ikarus, unkarilainen bussimerkki , ”lyhenne” IK
ikit, kansa Ugandassa
Imair Airlines, IATA-koodi IK, lentoyhtiö
Ilm-Kreis, alue Saksassa ja sen aluetunnus
Ilmajoen Kisailijat, IK, suomalainen urheiluseura
ilmakuva, ik, ilmasta käsin otettu valokuva
Insinööriklubi, IK, tunnetaan nykyään nimellä Rakennusinsinöörikilta, Teknillisen korkeakoulun kilta
Itsenäinen Keskiluokka, IK, Suomessa toiminut puolue
inupiaq, ISO 639-1 -koodi ik, kieli
urheiluseura, IK, ruotsin sanasta idrottsklubb, urheilun harrastajien muodostama yhdistys.
IK, lyhenne sanoista Inverse kinematics, liikeratojen ja grafiikan teknologia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”IK”, voi hakea sivunnimihaulla, laajalla sivunnimihaulla tai tekstihaulla.
Holger Harrivirta

Holger Harrivirta, nimi alkuaan Karl Holger Holmström (25. lokakuuta 1915 Nastola – 16. tammikuuta 1986 Helsinki) oli suomalainen elokuvaaja ja lyhytelokuvien käsikirjoittaja ja ohjaaja.
Jatkosodan aikana talvella 1943 Harrivirta ja Björn Soldan saivat erikoiskomennuksen aloittaa kotirintaman tapahtumista kertovan Finlandia-uutiskatsausten sarjan.
Kirjallista tuotantoa

Lykättävät lyhdyt ja kannettavat kamerat: elokuvamiehen muistelmia. Suomen elokuvasäätiön julkaisusarja n:o 13. Helsinki 1983
Aiheesta muualla

Holger Harrivirta Internet Movie Databasessa. (englanniksi)
IKI

IKI voi tarkoittaa:
IKI eli Internet-käyttäjät ikuisesti
IKI Avaruustutkimusinstituutti - Venäjän avaruustutkimusinstituutti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”IKI”, voi hakea sivunnimihaulla, laajalla sivunnimihaulla tai tekstihaulla.